**NÁRODNÁ RADA SLOVENSKEJ REPUBLIKY**

**VII. volebné obdobie**

*Návrh*

**zákon**

z ... 2019,

**ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

* + 1. **Čl. I**

 Za § 11 sa vkladá § 11a, ktorý znie:

 „**§ 11a**

**Správa o skutočných vplyvoch schválených zákonov**

1. Vláda Slovenskej republiky každoročne do 31. augusta predkladá na rokovanie Národnej rady Slovenskej republiky správu o skutočných vplyvoch zákonov schválených zákonov. Správa podľa prvej vety sa predkladá v kalendárnom roku, ktorý dva roky predchádza kalendárnemu roku, v ktorom sa správa predkladá.
2. Predmetom správy podľa odseku 1 je vyhodnotenie skutočného vplyvu tých zákonov, pri schvaľovaní ktorých bolo v treťom čítaní pri hlasovaní o návrhu ako o celku aspoň 15 poslancov Národnej rady Slovenskej republiky proti schváleniu tohto zákona.
3. Správa podľa odseku 1 obsahuje vyhodnotenie skutočného vplyvu schválených zákonov v rozsahu podľa odseku 3, najmä z hľadiska ich dôsledkov na rozpočet verejnej správy, na podnikateľské prostredie, na sociálne vplyvy, ako aj vplyvy na životné prostredie a na informatizáciu spoločnosti.
4. Ministerstvá a ostatné orgány štátnej správy sa v rozsahu svojej pôsobnosti podieľajú na tvorbe správy podľa odseku 1.“.

**Čl. II**

Tento zákon nadobúda účinnosť 1. júla 2019.